nibzard/narodne-novine-full-text-markdown huggingface dataset:
## Zakon o izmjenama i dopunama Zakona o javnom okupljanju

### NN 78/2012 (13.7.2012.), Zakon o izmjenama i dopunama Zakona o javnom okupljanju

HRVATSKI SABOR

1835

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O JAVNOM OKUPLJANJU

Proglašavam Zakon o izmjenama i dopunama Zakona o javnom okupljanju, koji je Hrvatski sabor donio na sjednici 6. srpnja 2012. godine.

Klasa: 011-01/12-01/83

Urbroj: 71-05-03/1-12-2

Zagreb, 10. srpnja 2012.

Predsjednik

Republike Hrvatske

Ivo Josipović, v. r.

ZAKON

O IZMJENAMA I DOPUNAMA ZAKONA O JAVNOM OKUPLJANJU

Članak 1.

U Zakonu o javnom okupljanju (»Narodne novine«, br. 128/99., 90/05., 139/05., 150/05. i 82/11.) u članku 11. stavku 1. podstavak 6. mijenja se i glasi:

»– najmanje 10 metara od objekata u kojima su smješteni Hrvatski sabor i Vlada Republike Hrvatske i najmanje 20 metara od objekta u kojem je smješten Ustavni sud Republike Hrvatske.«.

Stavak 2. mijenja se i glasi:

»Na prostoru iz stavka 1. podstavka 6. ovoga članka broj sudionika mirnog okupljanja i javnog prosvjeda ograničen je na 1500 osoba.«.

Iza stavka 2. dodaju se stavci 3., 4. i 5. koji glase:

»Na prostoru iz stavka 1. podstavka 6. ovoga članka, mirno okupljanje i javni prosvjed može se održavati u vremenu od 08.00 do 22.00 sata.

Dolazak sudionika mirnog okupljanja i javnog prosvjeda na prostor iz stavka 1. podstavka 6. ovoga članka dozvoljen je od Šetališta Josipa Jurja Strossmayera i Stuba Ivana Zakmardija, ulicom Dverce i Ćirilometodskom ulicom.

Iznimno od odredbe stavka 4. ovoga članka, sudionicima koji su osobe s invaliditetom i osobe s teškoćama u kretanju dolazak je dozvoljen i iz Kamenite ulice.«.

Članak 2.

U članku 14. stavku 1. iza točke 2. dodaje se nova točka 3. koja glasi:

»3. je prijavljeno na prostoru iz članka 11. stavka 1. podstavka 6. ovoga Zakona suprotno odredbama članka 11. stavka 2. i 3. ovoga Zakona,«.

Dosadašnje točke 3. i 4. postaju točke 4. i 5.

Članak 3.

U članku 22. iza točke 2. dodaje se nova točka 3. koja glasi:

»3. je broj sudionika mirnog okupljanja i javnog prosvjeda na prostoru iz članka 11. stavka 1. podstavka 6. ovoga Zakona veći od 1500 osoba ili se održava izvan vremena propisanog člankom 11. stavkom 3. ovoga Zakona,«.

Dosadašnje točke 3., 4., 5., 6. i 7. postaju točke 4., 5., 6., 7. i 8.

Članak 4.

Grad Zagreb će u roku od 30 dana od dana stupanja na snagu ovoga Zakona na odgovarajući način, na južnoj strani Trga sv. Marka u Zagrebu, označiti prostor na kojem se može održavati mirno okupljanje i javni prosvjed, sukladno odredbama ovoga Zakona.

Članak 5.

Ovaj Zakon objavit će se u »Narodnim novinama«, a stupa na snagu 15. srpnja 2012.

Klasa: 231-01/12-01/01

Zagreb, 6. srpnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 78/2012-1835
## Zakon o dopuni Zakona o mjerama naplate poreznog duga uzrokovanoga gospodarskom krizom

### NN 78/2012 (13.7.2012.), Zakon o dopuni Zakona o mjerama naplate poreznog duga uzrokovanoga gospodarskom krizom

HRVATSKI SABOR

1838

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O MJERAMA NAPLATE POREZNOG DUGA UZROKOVANOGA GOSPODARSKOM KRIZOM

Proglašavam Zakon o dopuni Zakona o mjerama naplate poreznog duga uzrokovanoga gospodarskom krizom, koji je Hrvatski sabor donio na sjednici 6. srpnja 2012. godine.

KLasa: 011-01/12-01/86

Urbroj: 71-05-03/1-12-2

Zagreb, 10. srpnja 2012.

Predsjednik

Republike Hrvatske

Ivo Josipović, v. r.

ZAKON

O DOPUNI ZAKONA O MJERAMA NAPLATE POREZNOG DUGA UZROKOVANOGA GOSPODARSKOM KRIZOM

Članak 1.

U Zakonu o mjerama naplate poreznog duga uzrokovanoga gospodarskom krizom (»Narodne novine« br. 45/11. i 25/12.) iza članka 7. dodaje se članak 7.a koji glasi:

»Članak 7.a

(1) Poduzetnici koji nisu podnijeli Zahtjev u roku iz članka 7. stavka 1. Zakona o mjerama naplate poreznog duga uzrokovanoga gospodarskom krizom (»Narodne novine« br. 45/11. i 25/12.), Zahtjev mogu podnijeti u roku od 30 dana od dana stupanja na snagu ovoga Zakona.

(2) Zahtjev zaprimljen nakon roka iz stavka 1. ovoga članka neće se uzeti u razmatranje.«.

Članak 2.

Ovaj Zakon stupa na snagu danom objave u »Narodnim novinama«.

Klasa: 410-01/12-01/09

Zagreb, 6. srpnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Zakon, NN 78/2012-1838
## Odluka o imenovanju guvernera Hrvatske narodne banke i prestanku mandata guvernera Hrvatske narodne banke

### NN 78/2012 (13.7.2012.), Odluka o imenovanju guvernera Hrvatske narodne banke i prestanku mandata guvernera Hrvatske narodne banke

HRVATSKI SABOR

1842

Na temelju članka 81. Ustava Republike Hrvatske i članka 44. Zakona o Hrvatskoj narodnoj banci (»Narodne novine«, br. 75/08.) Hrvatski sabor na sjednici 6. srpnja 2012., donio je

ODLUKU

O IMENOVANJU GUVERNERA HRVATSKE NARODNE BANKE I PRESTANKU MANDATA GUVERNERA HRVATSKE NARODNE BANKE

I.

Za guvernera Hrvatske narodne banke s danom 8. srpnja 2012. imenuje se prof. dr. sc. BORIS VUJČIĆ.

II.

Mandat guvernera Hrvatske narodne banke s danom 7. srpnja 2012. prestaje dr. sc. ŽELJKU ROHATINSKOM.

Klasa: 021-13/12-07/34

Zagreb, 6. srpnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 78/2012-1842
## Odluka o razrješenju predsjednika Nacionalnog vijeća za znanost

### NN 78/2012 (13.7.2012.), Odluka o razrješenju predsjednika Nacionalnog vijeća za znanost

HRVATSKI SABOR

1843

Na temelju članka 81. Ustava Republike Hrvatske i članka 12. stavka 1. točke 5. Zakona o znanstvenoj djelatnosti i visokom obrazovanju (»Narodne novine«, br. 123/03., 105/04., 174/04., 2/07., 46/07., 45/09. i 63/11.) Hrvatski sabor na sjednici 6. srpnja 2012., donio je

ODLUKU

O RAZRJEŠENJU PREDSJEDNIKA NACIONALNOG VIJEĆA ZA ZNANOST

Razrješuje se prof. dr. sc. KREŠIMIR PAVELIĆ dužnosti predsjednika Nacionalnog vijeća za znanost.

Klasa: 080-02/12-01/07

Zagreb, 6. srpnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 78/2012-1843
## Odluka o razrješenju članice Nacionalnog vijeća za znanost

### NN 78/2012 (13.7.2012.), Odluka o razrješenju članice Nacionalnog vijeća za znanost

HRVATSKI SABOR

1844

Na temelju članka 81. Ustava Republike Hrvatske i članka 12. stavka 1. točke 1. Zakona o znanstvenoj djelatnosti i visokom obrazovanju (»Narodne novine«, br. 123/03., 105/04., 174/04., 2/07., 46/07., 45/09. i 63/11.), Hrvatski sabor na sjednici 6. srpnja 2012., donio je

ODLUKU

O RAZRJEŠENJU ČLANICE NACIONALNOG VIJEĆA ZA ZNANOST

Razrješuje se prof. dr. sc. MAJA VEHOVEC dužnosti članice Nacionalnog vijeća za znanost, radi odlaska na novu dužnost.

Klasa: 080-02/12-01/07

Zagreb, 6. srpnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 78/2012-1844
## Odluka o imenovanju predsjednice i člana Nacionalnog vijeća za znanost

### NN 78/2012 (13.7.2012.), Odluka o imenovanju predsjednice i člana Nacionalnog vijeća za znanost

HRVATSKI SABOR

1845

Na temelju članka 81. Ustava Republike Hrvatske, članka 11. stavka 1. i članka 12. stavka 2. Zakona o znanstvenoj djelatnosti i visokom obrazovanju (»Narodne novine«, br. 123/03., 105/04., 174/04., 2/07., 46/07., 45/09. i 63/11.) Hrvatski sabor na sjednici 6. srpnja 2012., donio je

ODLUKU

O IMENOVANJU PREDSJEDNICE I ČLANA NACIONALNOG VIJEĆA ZA ZNANOST

I.

Imenuje se prof. dr. sc. MAJA VEHOVEC predsjednicom Nacionalnog vijeća za znanost, na preostalo vrijeme, do isteka cijeloga mandata razriješenog predsjednika.

II.

Imenuje se prof. dr. sc. FILIP ČULO članom Nacionalnog vijeća za znanost, na preostalo vrijeme, do isteka cijeloga mandata razriješene članice.

Klasa: 080-02/12-01/07

Zagreb, 6. srpnja 2012.

HRVATSKI SABOR

Potpredsjednik

Hrvatskoga sabora

Josip Leko, v. r.

Odluka, NN 78/2012-1845
## Odluka o imenovanju predsjednika, potpredsjednika i članova predsjedništva Stalnog arbitražnog sudišta pri Hrvatskoj gospodarskoj komori

### NN 78/2012 (13.7.2012.), Odluka o imenovanju predsjednika, potpredsjednika i članova predsjedništva Stalnog arbitražnog sudišta pri Hrvatskoj gospodarskoj komori

78 13.07.2012 Odluka o imenovanju predsjednika, potpredsjednika i članova predsjedništva Stalnog arbitražnog sudišta pri Hrvatskoj gospodarskoj komori

HRVATSKA GOSPODARSKA KOMORA

1853

Na temelju članka 3. Pravilnika o Stalnom arbitražnom sudištu pri Hrvatskoj gospodarskoj komori (»Narodne novine« broj 142/2011) Upravni odbor Hrvatske gospodarske komore na 2. sjednici 10. srpnja 2012. godine donosi

ODLUKU

O IMENOVANJU PREDSJEDNIKA, POTPREDSJEDNIKA I ČLANOVA PREDSJEDNIŠTVA STALNOG ARBITRAŽNOG SUDIŠTA PRI HRVATSKOJ GOSPODARSKOJ KOMORI

I.

U Predsjedništvo Stalnog arbitražnog sudišta pri Hrvatskoj gospodarskoj komori na razdoblje od četiri godine imenuju se:

predsjednik:

– prof. dr. sc. MIHAJLO DIKA, redoviti profesor Pravnog fakulteta u Zagrebu

potpredsjednici:

– prof. dr. sc. HRVOJE SIKIRIĆ, redoviti profesor Pravnog fakulteta u Zagrebu

– prof. dr. sc. SINIŠA PETROVIĆ, redoviti profesor Pravnog fakulteta u Zagrebu

članovi:

– BRANKO HRVATIN, predsjednik Vrhovnog suda Republike Hrvatske

– akademik JAKŠA BARBIĆ

– prof. em. dr. sc. KREŠIMIR SAJKO

– JASMINKA TRZUN, potpredsjednica Hrvatske gospodarske komore za pravna pitanja i unutarnji ustroj

– mr. sc. TIN MATIĆ, odvjetnik iz Zagreba

– mr. sc. MILJENKO GIUNIO, prokurist »Metalmineral« d.d.

II.

Ova Odluka stupa na snagu 1. kolovoza 2012.

Klasa: 023-02/12-02/11

Urbroj: 311-02/01-12-02

Zagreb, 10. srpnja 2012.

Predsjednik
Nadan Vidošević, v. r.

Odluka, NN 78/2012-1853
## Odluka o imenovanju predsjednika Centra za mirenje pri Hrvatskoj gospodarskoj komori

### NN 78/2012 (13.7.2012.), Odluka o imenovanju predsjednika Centra za mirenje pri Hrvatskoj gospodarskoj komori

HRVATSKA GOSPODARSKA KOMORA

1854

Na temelju članka 11. stavka 4. Pravilnika o mirenju (»Narodne novine« broj 142/2011) Upravni odbor Hrvatske gospodarske komore na 2. sjednici 10. srpnja 2012. godine donosi

ODLUKU

O IMENOVANJU PREDSJEDNIKA CENTRA ZA MIRENJE PRI HRVATSKOJ GOSPODARSKOJ KOMORI

Članak 1.

Imenuje se prof. em. dr. sc. KREŠIMIR SAJKO predsjednikom Centra za mirenje pri Hrvatskoj gospodarskoj komori, na razdoblje od četiri godine.

Članak 2.

Ova Odluka stupa na snagu 1. kolovoza 2012.

Klasa: 023-02/12-02/10

Urbroj: 311-02/01-12-02

Zagreb, 10. srpnja 2012.

Predsjednik

Nadan Vidošević, v. r.

Odluka, NN 78/2012-1854
## Odluka o osnivanju Konzulata Republike Hrvatske u Francuskoj Republici, sa sjedištem u Toulouseu

### NN 79/2012 (16.7.2012.), Odluka o osnivanju Konzulata Republike Hrvatske u Francuskoj Republici, sa sjedištem u Toulouseu

PREDSJEDNIK REPUBLIKE HRVATSKE

1855

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/10-01/12, urbroj: 5030109-12-1 od 2. srpnja 2012., donosim

ODLUKU

O OSNIVANJU KONZULATA REPUBLIKE HRVATSKE U FRANCUSKOJ REPUBLICI, SA SJEDIŠTEM U TOULOUSEU

Osniva se Konzulat Republike Hrvatske u Francuskoj Republici, sa sjedištem u Toulouseu, na čelu s počasnim konzulom i konzularnim ovlastima nad konzularnim područjem koje obuhvaća pokrajinu Midi-Pyrénées.

Ova Odluka stupa na snagu danom donošenja.

Klasa: 018-07/10-01/11

Urbroj: 71-05-03/1-12-4

Zagreb, 9. srpnja 2012.

Predsjednik

Republike Hrvatske

Ivo Josipović, v. r.

Odluka, NN 79/2012-1855
## Odluka o osnivanju Konzulata Republike Hrvatske u Češkoj Republici, sa sjedištem u Brnu

### NN 79/2012 (16.7.2012.), Odluka o osnivanju Konzulata Republike Hrvatske u Češkoj Republici, sa sjedištem u Brnu

PREDSJEDNIK REPUBLIKE HRVATSKE

1856

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/10-01/27, urbroj: 5030109-12-1 od 2. srpnja 2012., donosim

ODLUKU

O OSNIVANJU KONZULATA REPUBLIKE HRVATSKE U ČEŠKOJ REPUBLICI, SA SJEDIŠTEM U BRNU

Osniva se Konzulat Republike Hrvatske u Češkoj Republici, sa sjedištem u Brnu, na čelu s počasnim konzulom i konzularnim ovlastima nad konzularnim područjem koje obuhvaća administrativno-upravna područja Južno-moravski kraj, Moravsko-šleski kraj, Olomoucki kraj, Zlinski kraj i Vysočina.

Ova Odluka stupa na snagu danom donošenja.

Klasa: 018-07/10-01/23

Urbroj: 71-05-03/1-12-6

Zagreb, 9. srpnja 2012.

Predsjednik

Republike Hrvatske

Ivo Josipović, v. r.

Odluka, NN 79/2012-1856
## Odluka o postavljanju Françoisa Farréa za počasnog konzula Republike Hrvatske u Francuskoj Republici, sa sjedištem u Toulouseu

### NN 79/2012 (16.7.2012.), Odluka o postavljanju Françoisa Farréa za počasnog konzula Republike Hrvatske u Francuskoj Republici, sa sjedištem u Toulouseu

PREDSJEDNIK REPUBLIKE HRVATSKE

1857

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U FRANCUSKOJ REPUBLICI, SA SJEDIŠTEM U TOULOUSEU

FRANÇOIS FARRÉ postavlja se za počasnog konzula Republike Hrvatske u Francuskoj Republici, sa sjedištem u Toulouseu i konzularnim ovlastima nad konzularnim područjem koje obuhvaća pokrajinu Midi-Pyrénées.

Ova Odluka stupa na snagu danom donošenja.

Klasa: 018-07/10-05/07

Urbroj: 71-05-03/1-12-3

Zagreb, 9. srpnja 2012.

Predsjednik

Republike Hrvatske

Ivo Josipović, v. r.

Odluka, NN 79/2012-1857
## Odluka o postavljanju Ive Nešpora za počasnog konzula Republike Hrvatske u Češkoj Republici, sa sjedištem u Brnu

### NN 79/2012 (16.7.2012.), Odluka o postavljanju Ive Nešpora za počasnog konzula Republike Hrvatske u Češkoj Republici, sa sjedištem u Brnu

PREDSJEDNIK REPUBLIKE HRVATSKE

1858

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U ČEŠKOJ REPUBLICI, SA SJEDIŠTEM U BRNU

IVO NEŠPOR postavlja se za počasnog konzula Republike Hrvatske u Češkoj Republici, sa sjedištem u Brnu i konzularnim ovlastima nad konzularnim područjem koje obuhvaća upravno-administrativna područja Južno-moravski kraj, Moravsko-šleski kraj, Olomoucki kraj, Zlinski kraj i Vysočina.

Ova Odluka stupa na snagu danom donošenja.

Klasa: 018-07/11-05/02

Urbroj: 71-05-03/1-12-3

Zagreb, 9. srpnja 2012.

Predsjednik

Republike Hrvatske

Ivo Josipović, v. r.

Odluka, NN 79/2012-1858
## Uredba o izmjeni i dopuni Uredbe o Stručnoj službi Savjeta za nacionalne manjine

### NN 79/2012 (16.7.2012.), Uredba o izmjeni i dopuni Uredbe o Stručnoj službi Savjeta za nacionalne manjine

VLADA REPUBLIKE HRVATSKE

1860

Na temelju članka 36. stavka 6. Ustavnog zakona o pravima nacionalnih manjina (»Narodne novine«, br. 155/2002, 47/2010, 80/2010 i 93/2011), Vlada Republike Hrvatske je na sjednici održanoj 12. srpnja 2012. godine donijela

UREDBU

O IZMJENI I DOPUNI UREDBE O STRUČNOJ SLUŽBI SAVJETA ZA NACIONALNE MANJINE

Članak 1.

U Uredbi o Stručnoj službi Savjeta za nacionalne manjine (»Narodne novine«, br. 77/2003, 130/2006 i 76/2011), u članku 3. iza stavka 2. dodaju se stavci 3. i 4. koji glase:

»Predstojnik Stručne službe ima zamjenika koji za svoj rad odgovara predstojniku Stručne službe.

Zamjenik obavlja poslove po nalogu predstojnika Stručne službe i zamjenjuje predstojnika Stručne službe u slučaju njegove odsutnosti i spriječenosti.«.

Članak 2.

Novi okvirni broj državnih službenika potrebnih za obavljanje poslova iz djelokruga Stručne službe prikazan je u tablici koja je sastavni dio ove Uredbe.

Članak 3.

Predstojnik Stručne službe Savjeta za nacionalne manjine uskladit će Pravilnik o unutarnjem redu Stručne službe s odredbama ove Uredbe, u roku 30 dana od dana njezina stupanja na snagu.

Članak 4.

Predstojnik Stručne službe Savjeta za nacionalne manjine donijet će rješenje o rasporedu službenika na radna mjesta u roku 30 dana od dana stupanja na snagu Pravilnika o unutarnjem redu Stručne službe.

Članak 5.

Ova Uredba stupa na snagu danom objave u »Narodnim novinama«.

Klasa: 023-03/12-01/50

Urbroj: 5030104-12-1

Zagreb, 12. srpnja 2012.

Predsjednik

Zoran Milanović, v. r.

OKVIRNI BROJ DRŽAVNIH SLUŽBENIKA U STRUČNOJ SLUŽBI SAVJETA ZA NACIONALNE MANJINE

|  |  |  |
| --- | --- | --- |
| Redni broj |  | Broj državnih službenika |
| 1. | Zamjenik predstojnika Stručne službe | 1 |
| 2. | Administrativni tajnik | 1 |
| 3. | Savjetnik u Vladi Republike Hrvatske i Vladinom uredu | 2 |
| 4. | Viši upravni referent | 1 |
|  | UKUPNO | 5 |

79 16.07.2012 Uredba o izmjeni i dopuni Uredbe o Stručnoj službi Savjeta za nacionalne manjine

Uredba, NN 79/2012-1860
## Uredba o izmjenama Uredbe o osnivanju Hrvatskog zavoda za norme

### NN 79/2012 (16.7.2012.), Uredba o izmjenama Uredbe o osnivanju Hrvatskog zavoda za norme

VLADA REPUBLIKE HRVATSKE

1861

Na temelju članka 5. stavka 1. Zakona o normizaciji (»Narodne novine«, broj 163/2003), Vlada Republike Hrvatske je na sjednici održanoj 12. srpnja 2012. godine donijela

UREDBU

O IZMJENAMA UREDBE O OSNIVANJU HRVATSKOG ZAVODA ZA NORME

Članak 1.

U Uredbi o osnivanju Hrvatskog zavoda za norme (»Narodne novine«, br. 154/2004, 44/2005, 30/2010 i 34/2012), članak 6. mijenja se i glasi:

»Članak 6.

Tijela HZN-a su Upravno vijeće, ravnatelj i Stručno vijeće.«.

Članak 2.

U članku 7. stavak 3. mijenja se i glasi:

»Upravno vijeće ima predsjednika i četiri člana od kojih predsjednika i dva člana predlaže ministarstvo nadležno za poslove gospodarstva, jednog člana predlaže Stručno vijeće i jednog člana predlaže Radničko vijeće HZN-a.«.

Članak 3.

Članak 8. mijenja se i glasi:

»Članak 8.

Sastav, poslovi i način rada Stručnog vijeća utvrđuju se Statutom HZN-a.«.

Članak 4.

Članak 9. mijenja se i glasi:

»Članak 9.

Voditelj HZN-a je ravnatelj. Ravnatelja imenuje i razrješuje Vlada Republike Hrvatske u skladu sa zakonom i statutom.

Ravnatelj predstavlja i zastupa HZN, organizira i vodi poslovanje HZN-a, poduzima sve pravne radnje u ime i za račun HZN-a, zastupa ga u svim postupcima pred sudovima, upravnim i drugim državnim tijelima te pravnim osobama s javnim ovlastima, izvršava odluke Upravnog vijeća, obavlja i druge poslove utvrđene ovom Uredbom i Statutom HZN-a, te je odgovoran za zakonitost rada HZN-a.

U slučaju spriječenosti ravnatelja u izvršenju poslova, ravnatelj će imenovanjem iz redova načelnika odjela odrediti zamjenu ravnatelja u okviru ovlasti ravnatelja u skladu s primjenom odredbi iz stavka 2. ovog članka.«.

Članak 5.

Članak 10. briše se.

Članak 6.

U članku 16. riječi: »gospodarstva, rada i poduzetništva« zamjenjuje se s riječi: »gospodarstva«.

Članak 7.

Hrvatski zavod za norme dužan je uskladiti svoje opće akte s ovom Uredbom u roku 60 dana od dana stupanja na snagu ove Uredbe.

Članak 8.

Ova Uredba stupa na snagu danom objave u »Narodnim novinama«.

Klasa: 383-01/12-01/01

Urbroj: 5030105-12-4

Zagreb, 12. srpnja 2012.

Predsjednik

Zoran Milanović, v. r.

Uredba, NN 79/2012-1861
## Uredba o izmjenama Uredbe o Agenciji za pravni promet i posredovanje nekretninama

### NN 79/2012 (16.7.2012.), Uredba o izmjenama Uredbe o Agenciji za pravni promet i posredovanje nekretninama

VLADA REPUBLIKE HRVATSKE

1862

Na temelju članka 12. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 12. srpnja 2012. godine donijela

UREDBU

O IZMJENAMA UREDBE O AGENCIJI ZA PRAVNI PROMET I POSREDOVANJE NEKRETNINAMA

Članak 1.

U Uredbi o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/2002, 8/2004, 27/2008 i 105/2009), članak 4. mijenja se i glasi:

»Članak 4.

Uz poslove određene člankom 3. ove Uredbe, APN obavlja i poslove propisane Zakonom o društveno poticanoj stanogradnji (»Narodne novine«, br. 109/2001, 82/2004, 76/2007 i 38/2009), te investitorske, odnosno operativne poslove u vezi s izgradnjom stanova iz programa stambenog zbrinjavanja stradalnika iz Domovinskog rata i izvođenjem radova na prilagodbi prilaza do zgrade i prilagodbi stana za kretanje u kolicima sukladno posebnom zakonu, kao i realizacijom drugih posebnih programa Vlade Republike Hrvatske u stanogradnji.«.

Članak 2.

U članku 10. stavak 3. mijenja se i glasi:

»(3) Ministar nadležan za graditeljstvo, ministar nadležan za pravosuđe, ministar nadležan za financije, ministar nadležan za regionalni razvoj i ministar nadležan za poljoprivredu po položaju su članovi Upravnog vijeća, a ministar nadležan za graditeljstvo je predsjednik Upravnog vijeća.«.

U stavku 4. riječi: »nadležni državni tajnik kojeg odredi ministar« zamjenjuju se riječima: »zamjenik ministra«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 023-03/12-01/52

Urbroj: 5030105-12-1

Zagreb, 12. srpnja 2012.

Predsjednik

Zoran Milanović, v. r.

Uredba, NN 79/2012-1862
## Odluka o usklađivanju prekršajnog zakonodavstva Republike Hrvatske s Kaznenim zakonom

### NN 79/2012 (16.7.2012.), Odluka o usklađivanju prekršajnog zakonodavstva Republike Hrvatske s Kaznenim zakonom

VLADA REPUBLIKE HRVATSKE

1863

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 12. srpnja 2012. godine donijela

ODLUKU

O USKLAĐIVANJU PREKRŠAJNOG ZAKONODAVSTVA REPUBLIKE HRVATSKE S KAZNENIM ZAKONOM

I.

Ovom se Odlukom utvrđuje obveza stručnih nositelja izrade propisa (središnjih tijela državne uprave) da u pripremi nacrta prijedloga propisa koji sadrže prekršajne odredbe (u daljnjem tekstu: prijedlozi propisa) iste usklade s Kaznenim zakonom na način da se izbjegne preklapanje zakonskih opisa prekršaja i kaznenih djela.

Kazneni zakon u smislu ove Odluke je zakon objavljen u »Narodnim novinama«, broj 125/2011 i svaka njegova izmjena i dopuna.

II.

Dokument kojim se potvrđuje usklađenost prekršajnog zakonodavstva Republike Hrvatske s Kaznenim zakonom je Izjava o usklađenosti prijedloga propisa s Kaznenim zakonom (u daljnjem tekstu: Izjava).

Obrazac Izjave nalazi se u prilogu ove Odluke i njezin je sastavni dio.

III.

Stručni nositelji izrade propisa obvezni su, u pripremi prijedloga propisa, popuniti Izjavu i dostaviti je Ministarstvu pravosuđa zajedno s prijedlogom propisa na provjeru i potvrđivanje njihove usklađenosti.

IV.

Prijedlog propisa uz koji nije priložena Izjava neće se uputiti u daljnji zakonodavni postupak.

V.

Zadužuje se Ministarstvo pravosuđa da prati primjenu ove Odluke te da o tome jednom godišnje dostavlja izvješće Vladi Republike Hrvatske, kao i da predlaže mjere za unaprjeđivanje njezine provedbe.

VI.

Ova Odluka stupa na snagu danom objave u »Narodnim novinama«.

Klasa: 740-02/12-01/01

Urbroj: 5030109-12-2

Zagreb, 12. srpnja 2012.

Predsjednik

Zoran Milanović, v. r.

IZJAVA O USKLAĐENOSTI PRIJEDLOGA PROPISA S KAZNENIM ZAKONOM

1. Naziv prijedloga propisa

2. Stručni nositelj izrade prijedloga propisa

3. Izjava o usklađenosti prijedloga propisa s Kaznenim zakonom

4. Potpis stručnog nositelja izrade prijedloga propisa, datum i pečat

5. Potpis ministra pravosuđa, datum i pečat

Odluka, NN 79/2012-1863
## Odluka o izmjeni Odluke o osnivanju Povjerenstva za praćenje provedbe Nacionalnog programa za Rome

### NN 79/2012 (16.7.2012.), Odluka o izmjeni Odluke o osnivanju Povjerenstva za praćenje provedbe Nacionalnog programa za Rome

VLADA REPUBLIKE HRVATSKE

1864

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 12. srpnja 2012. godine donijela

ODLUKU

O IZMJENI ODLUKE O OSNIVANJU POVJERENSTVA ZA PRAĆENJE PROVEDBE NACIONALNOG PROGRAMA ZA ROME

I.

U Odluci o osnivanju Povjerenstva za praćenje provedbe Nacionalnog programa za Rome (»Narodne novine«, broj 36/2012), točka III. mijenja se i glasi:

»III.

Predsjednika i članove Povjerenstva imenuje Vlada Republike Hrvatske.

Povjerenstvo čine:

– potpredsjednik Vlade Republike Hrvatske za područje društvenih djelatnosti i ljudskih prava, predsjednik Povjerenstva

– zastupnik romske nacionalne manjine u Hrvatskome saboru, zamjenik predsjednika Povjerenstva

– predstavnik Ministarstva vanjskih i europskih poslova

– predstavnik Ministarstva regionalnoga razvoja i fondova Europske unije

– predstavnik Ministarstva socijalne politike i mladih

– predstavnik Ministarstva financija

– predstavnik Ministarstva unutarnjih poslova

– predstavnik Ministarstva pravosuđa

– predstavnik Ministarstva poduzetništva i obrta

– predstavnik Ministarstva zaštite okoliša i prirode

– predstavnik Ministarstva graditeljstva i prostornoga uređenja

– predstavnik Ministarstva zdravlja

– predstavnik Ministarstva znanosti, obrazovanja i sporta

– predstavnik Ministarstva kulture

– predstavnik Ureda za ljudska prava i prava nacionalnih manjina

– predstavnik Hrvatskog zavoda za zapošljavanje

– predstavnik Međimurske županije

– predstavnik Osječko-baranjske županije

– predstavnik Grada Zagreba

– predstavnik Udruge općina u Republici Hrvatskoj

– devet predstavnika romske nacionalne manjine koje predlože vijeća romske nacionalne manjine i udruge romske nacionalne manjine.

U rad Povjerenstva mogu se uključiti i predstavnici drugih tijela i institucija, odnosno stručnjaci koji nisu članovi Povjerenstva, ukoliko za to postoji potreba.

Članovi Povjerenstva imenuju se na prijedlog čelnika tijela i institucija iz stavka 2. ove točke. Članovi Povjerenstva, predstavnici vijeća romske nacionalne manjine i udruga romske nacionalne manjine, imenuju se na prijedlog Ureda za ljudska prava i prava nacionalnih manjina.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 023-03/12-01/37

Urbroj: 5030104-12-3

Zagreb, 12. srpnja 2012.

Predsjednik

Zoran Milanović, v. r.

Odluka, NN 79/2012-1864
## Pravilnik o izmjenama i dopunama Pravilnika o Fondu za poticanje pluralizma i raznovrsnosti elektroničkih medija

### NN 79/2012 (16.7.2012.), Pravilnik o izmjenama i dopunama Pravilnika o Fondu za poticanje pluralizma i raznovrsnosti elektroničkih medija

79 16.07.2012 Pravilnik o izmjenama i dopunama Pravilnika o Fondu za poticanje pluralizma i raznovrsnosti elektroničkih medija

AGENCIJA ZA ELEKTRONIČKE MEDIJE

1868

Na temelju odredbe članka 69. stavka 1. podstavka 7., a u svezi s člankom 64. stavkom 6. Zakona o elektroničkim medijima (»Narodne novine« broj 153/09 i 84/11) i člankom 20. stavkom 1. Statuta Agencije za elektroničke medije (»Narodne novine« broj 90/10), Vijeće za elektroničke medije donosi

PRAVILNIK

O IZMJENAMA I DOPUNAMA PRAVILNIKA O FONDU ZA POTICANJE PLURALIZMA I RAZNOVRSNOSTI ELEKTRONIČKIH MEDIJA

Članak 1.

U Pravilniku o Fondu za poticanje pluralizma i raznovrsnosti elektroničkih medija (»Narodne novine« broj 51/12) u članku 8. stavku 2. iza riječi »je« dodaje se riječ »do«.

Članak 2.

U članku 8. stavak 3. mijenja se i glasi:

»Prijava s natječajnom dokumentacijom i ispravama iz članka 11. stavka 2. dostavlja se u izvorniku s potpisom odgovorne osobe te do sedam (7) kopija. Izvornik se dostavlja i u elektroničkom obliku na odgovarajućem mediju.«

Članak 3.

U članku 11. stavak 3. mijenja se i glasi:

»Isprave iz stavka 2. ovog članka ne smiju biti starije od 60 dana od dana objave javnog natječaja u »Narodnim novinama«.«

Članak 4.

Ovaj Pravilnik stupa na snagu danom objave u »Narodnim novinama«.

Klasa: 612-12/12-01/0087

Urbroj: 567-02/01-12-15

Zagreb, 10. srpnja 2012.

VIJEĆE ZA ELEKTRONIČKE MEDIJE

Predsjednik Vijeća
Zdenko Ljevak, dipl. ing., v. r.

Pravilnik, NN 79/2012-1868
## Indeks proizvođačkih cijena industrijskih proizvoda na domaćem tržištu u lipnju 2012.

### NN 79/2012 (16.7.2012.), Indeks proizvođačkih cijena industrijskih proizvoda na domaćem tržištu u lipnju 2012.

DRŽAVNI ZAVOD ZA STATISTIKU

1869

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U LIPNJU 2012.

Indeks proizvođačkih cijena industrijskih proizvoda na domaćem tržištu u lipnju 2012. u donosu na svibanj 2012. iznosi 99,6.

Klasa: 954-02/12-01/08

Urbroj: 555-06-04-03-01/12-06

Zagreb, 11. srpnja 2012.

Ravnatelj

dr. sc. Ivan Kovač, v. r.

79 16.07.2012 Indeks proizvođačkih cijena industrijskih proizvoda na domaćem tržištu u lipnju 2012.

Ostalo, NN 79/2012-1869
## Odluka o pomilovanju po molbama osuđenih osoba, klasa: 703-04/12-01/08, urbroj: 71-05-05/2-12-01 od 13. siječnja 2012. godine

### NN 80/2012 (18.7.2012.), Odluka o pomilovanju po molbama osuđenih osoba, klasa: 703-04/12-01/08, urbroj: 71-05-05/2-12-01 od 13. siječnja 2012. godine

PREDSJEDNIK REPUBLIKE HRVATSKE

1870

Na temelju članka 98. podstavak 4. Ustava Republike Hrvatske, članka 1. stavka 2. Zakona o pomilovanju i prijedloga Komisije za pomilovanja od 11. siječnja 2012. donosim

ODLUKU

O POMILOVANJIMA PO MOLBAMA OSUĐENIH OSOBA

Oslobađa se od izvršenja izrečene kazne zatvora

ZLATKO ANTUNOVIĆ, sin Vinka, rođen 1960. u Zagrebu

– oslobađa se od izvršenja izrečene kazne zatvora u trajanju od 1 godine zbog kaznenog djela pokušaja ubojstva iz čl. 90. u vezi s čl. 33. KZ

Daje se prijevremena rehabilitacija

ONDINA ANA BAŠICA, kći Antuna, rođena 1968. u Zagrebu

– za izrečenu kaznu zatvora u trajanju od 3 mjeseca, uvjetno na 2 godine, zbog kaznenog djela sprječavanja i neizvršenja mjera za zaštitu djeteta i maloljetne osobe iz čl. 215. st. 1. KZ – daje se prijevremena rehabilitacija

MISLAV FILIPAJ, sin Darka, rođen 1984. u Zagrebu

– za izrečenu kaznu zatvora u trajanju od 6 mjeseci, uvjetno na 1 godinu, zbog kaznenog djela krivotvorenja isprave iz čl. 311. st. 1. i 2. KZ – daje se prijevremena rehabilitacija

Klasa: 703-04/12-01/08

Urbroj: 71-05-05/2-12-01

Zagreb, 13. siječnja 2012.

Predsjednik

Republike Hrvatske

Ivo Josipović, v. r.

Odluka, NN 80/2012-1870
## Odluka o pomilovanju po molbama osuđenih osoba, klasa: 703-04/12-01/08, urbroj: 71-05-05/2-12-02 od 6. ožujka 2012. godine

### NN 80/2012 (18.7.2012.), Odluka o pomilovanju po molbama osuđenih osoba, klasa: 703-04/12-01/08, urbroj: 71-05-05/2-12-02 od 6. ožujka 2012. godine

PREDSJEDNIK REPUBLIKE HRVATSKE

1871

Na temelju članka 98. podstavak 4. Ustava Republike Hrvatske, članka 1. stavka 2. Zakona o pomilovanju i prijedloga Komisije za pomilovanja od 29. veljače 2012. donosim

ODLUKU

O POMILOVANJIMA PO MOLBAMA OSUĐENIH OSOBA

Izrečena kazna zatvora zamjenjuje se uvjetnom osudom

KREŠIMIR ŠOKČEVIĆ, sin Ivana, rođen 1984. u Brčkom, Bosna i Hercegovina

– izrečena kazna zatvora u trajanju od 2 godine zbog kaznenog djela zlouporabe opojnih droga iz čl. 173. st. 2. KZ u vezi s čl. 41. ZIDKZ u vezi čl. 61. KZ – zamjenjuje se uvjetnom osudom i neće se izvršiti ukoliko osuđenik u roku od 5 godina ne počini novo kazneno djelo

IVAN HRŠAK, sin Pavla, rođen 1957. u Poruževcu

– izrečena kazna zatvora u trajanju od 1 godine zbog kaznenog djela prijevare u gospodarskom poslovanju iz čl. 293. st. 1. KZ – zamjenjuje se uvjetnom osudom i neće se izvršiti ukoliko osuđenik u roku od 5 godina ne počini novo kazneno djelo

Umanjuje se izrečena kazna zatvora

ERNEST MADUNOVIĆ, sin Drage, rođen 1973. u Osijeku

– izrečena kazna zatvora u trajanju od 2 godine zbog kaznenog djela zlouporabe opojnih droga iz čl. 173. st. 12. KZ u vezi s čl. 41. ZIDKZ – umanjuje se za 10 mjeseci

RADOMIR SARAĐEN, sin Milana, rođen 1957. u Somboru, Srbija

– izrečena kazna zatvora u trajanju od 1 godine zbog kaznenog djela pokušaja ubojstva na mah iz čl. 92. KZ u vezi s čl. 33. KZ – umanjuje se za 3 mjeseca

Daje se prijevremena rehabilitacija

DAMIR RAMLJAK, sin Vlade, rođen 1984. u Travniku, Bosna i Hercegovina

– za izrečenu kaznu zatvora u trajanju od 10 mjeseci, uvjetno na 3 godine, zbog kaznenog djela krivotvorenja novca iz čl. 274. st. 1. KZ – daje se prijevremena rehabilitacija

ALEKSANDRA BALJAK, kći Jove, rođena 1978. u Zagrebu

– za izrečenu kaznu zatvora u trajanju od 5 mjeseci, uvjetno na 2 godine, zbog kaznenog djela krivotvorenja isprave iz čl. 311. st. 1. i 2. KZ – daje se prijevremena rehabilitacija

MILAN MALTAŠIĆ, sin Pave, rođen 1970. u Osijeku

– za izrečenu kaznu zatvora u trajanju od 3 mjeseca, uvjetno na 1 godinu, zbog kaznenog djela izigravanja zabrane iz sigurnosnih mjera i pravnih posljedica osude iz čl. 308. st. 2. KZ – daje se prijevremena rehabilitacija

Određuje se kraće trajanje privremene sigurnosne mjere

PREDRAG ILIĆ, sin Nede, rođen 1971. u Derventi, Bosna i Hercegovina

– sigurnosna mjera protjerivanja stranca iz zemlje zauvijek, zbog kaznenih djela teške krađe iz čl. 126. st. 2. KZRH, sprječavanja službene osobe u obavljanju službene dužnosti iz čl. 186. st. 3. i 1. KZRH i oštećenja tuđe stvari iz čl. 132. st. 2. KZRH – određuje se u trajanju od 10 godina

Klasa: 703-04/12-01/08

Urbroj: 71-05-05/2-12-02

Zagreb, 6. ožujka 2012.

Predsjednik

Republike Hrvatske

Ivo Josipović, v. r.

Odluka, NN 80/2012-1871
## Odluka o pomilovanju po molbama osuđenih osoba, klasa: 703-04/12-01/03, urbroj: 71-05-05/2-12-02 od 30. ožujka 2012. godine

### NN 80/2012 (18.7.2012.), Odluka o pomilovanju po molbama osuđenih osoba, klasa: 703-04/12-01/03, urbroj: 71-05-05/2-12-02 od 30. ožujka 2012. godine

PREDSJEDNIK REPUBLIKE HRVATSKE

1872

Na temelju članka 98. podstavak 4. Ustava Republike Hrvatske, članka 1. stavka 2. Zakona o pomilovanju i prijedloga Komisije za pomilovanja od 28. ožujka 2012. donosim

ODLUKU

O POMILOVANJIMA PO MOLBAMA OSUĐENIH OSOBA

Umanjuje se izrečena kazna zatvora

DAVOR GAŠPARLIN, sin Ivana, rođen 1962. u Slavonskom Brodu

– izrečena kazna zatvora u trajanju od 2 godine zbog kaznenog djela zlouporabe opojnih droga iz čl. 173. st. 2. KZ u vezi čl. 41. ZID KZ – umanjuje se za 6 mjeseci

Daje se prijevremena rehabilitacija

LUKA HRŽINA, sin Ive, rođen 1979. u Zagrebu

– za izrečenu novčanu kaznu u visini od 10 (deset) prosječnih dnevnih dohodaka u Republici Hrvatskoj, što iznosi 1.460,00 kuna, zbog kaznenog djela zlouporabe opojnih droga iz čl. 173. st. 1. KZ i za izrečenu kaznu zatvora u trajanju od 6 mjeseci, uvjetno na 2 godine, zbog kaznenog djela prijetnje iz čl. 129. st. 3. u vezi st. 1. KZ – daje se prijevremena rehabilitacija

OTOKAR KARNIK, sin Vencla, rođen 1954. u Končanici

– za izrečenu kaznu zatvora u trajanju od 3 mjeseca, uvjetno na 2 godine, zbog kaznenog djela iz čl. 33. st. 1. Zakona o energiji – daje se prijevremena rehabilitacija

SLAVEN VIDOVIĆ, sin Ive, rođen 1976. u Gradačcu, Bosna i Hercegovina

– za izrečenu kaznu zatvora u trajanju od 10 mjeseci, uvjetno na 3 godine, zbog kaznenog djela izbjegavanja carinskog nadzora iz čl. 298. st. 1. KZ – daje se prijevremena rehabilitacija

DINO PAPAK, sin Mirka, rođen 1989. u Šibeniku

– za izrečenu novčanu kaznu u visini 25 prosječnih dnevnih dohodaka u RH, zbog kaznenog djela izazivanja prometne nesreće iz čl. 272. st. 2. u vezi st. 1. KZ – daje se prijevremena rehabilitacija

MIJO MARTINOVIĆ, sin Marka, rođen 1963. u Tuzli, Bosna i Hercegovina

– za izrečenu kaznu zatvora u trajanju od 3 mjeseca, uvjetno na 2 godine, zbog kaznenog djela izazivanja prometne nesreće iz čl. 272. st. 2. KZ – daje se prijevremena rehabilitacija

ANA MUSULIN, kći Miroslava, rođena 1979. u Zagrebu

– za izrečenu kaznu zatvora u trajanju od 3 mjeseca, uvjetno na 1 godinu, zbog kaznenog djela pomaganja pri zlouporabi izbornog prava iz čl. 118. i čl. 38. KZ – daje se prijevremena rehabilitacija.

Klasa: 703-04/12-01/03

Urbroj: 71-05-05/2-12-02

Zagreb, 30. ožujka 2012.

Predsjednik

Republike Hrvatske

Ivo Josipović, v. r.

Odluka, NN 80/2012-1872
## Naredba o izmjenama i dopunama Naredbe o najvišoj dopuštenoj starosti brodova koji se mogu upisati u upisnik brodova u Republici Hrvatskoj

### NN 80/2012 (18.7.2012.), Naredba o izmjenama i dopunama Naredbe o najvišoj dopuštenoj starosti brodova koji se mogu upisati u upisnik brodova u Republici Hrvatskoj

MINISTARSTVO POMORSTVA, PROMETA I INFRASTRUKTURE

1876

Na temelju članka 1021., stavka 1. alineja 16. Pomorskog zakonika (»Narodne novine« br. 181/04, 76/07, 146/08 i 61/11), te članka 18. Zakona o sustavu državne uprave (»Narodne novine« br. 150/11), ministar pomorstva, prometa i infrastrukture donosi

NAREDBU

O IZMJENAMA I DOPUNAMA NAREDBE O NAJVIŠOJ DOPUŠTENOJ STAROSTI BRODOVA KOJI SE MOGU UPISATI U UPISNIK BRODOVA U REPUBLICI HRVATSKOJ

Članak 1.

U Naredbi o najvećoj dopuštenoj starosti brodova koji se mogu upisati u upisnik brodova u Republici Hrvatskoj. (»Narodne novine« br. 38/08), iza članka 2. dodaje se novi članak 2.a koji glasi:

»Članak 2.a

(1) Iznimno od odredbi članka 1. Naredbe, plovni objekt koji je do dana stupanja na snagu ove Naredbe bio upisan u upisnik brodova odnosno jahti ili u očevidnik brodica ili čamaca, može se upisati u upisnik brodova bez obzira na starost, ukoliko im Ministarstvo pomorstva, prometa i infrastrukture izda potvrdu o tehničkoj prihvatljivosti pomorskog objekta za upis u hrvatski upisnik.

(2) Odredba članka 1. Naredbe ne primjenjuje se na upis broda koji je do trenutka podnošenja zahtjeva za upis u upisnik brodova bio hrvatski ratni brod.«

Članak 2.

Ova Naredba stupa na snagu osmog dana od dana objave u »Narodnim novinama«.

Klasa: 011-01/12-02/42

Urbroj: 530-04-12-1

Zagreb, 6. srpnja 2012.

Ministar

dr. sc. Siniša Hajdaš Dončić, v. r.

Naredba, NN 80/2012-1876
## Objava registrirane oznaka i naziva proizvoda, klasa: 310-26/12-01/153, urbroj: 525-08/0497-12-1 od 10. srpnja 2012. godine

### NN 80/2012 (18.7.2012.), Objava registrirane oznaka i naziva proizvoda, klasa: 310-26/12-01/153, urbroj: 525-08/0497-12-1 od 10. srpnja 2012. godine

MINISTARSTVO POLJOPRIVREDE

1878

Ministarstvo poljoprivrede na temelju članka 9. stavka 10. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 18. stavka 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

REGISTRIRANU OZNAKU I NAZIV PROIZVODA

Naziv proizvoda »DALMATINSKI PRŠUT« registriran je kao OZNAKA ZEMLJOPISNOG PODRIJETLA, Rješenjem KLASA: UP/I 310-26/12-01/04, URBROJ: 525-08/0497-12-4 od 10. srpnja 2012. godine.

Klasa: 310-26/12-01/153

Urbroj: 525-08/0497-12-2

Zagreb, 10. srpnja 2012.

Ministar

Tihomir Jakovina, v. r.

Ostalo, NN 80/2012-1878
## Pravilnik o uvjetima za određivanje područja na kojima će se osnivati ljekarnički depo

### NN 80/2012 (18.7.2012.), Pravilnik o uvjetima za određivanje područja na kojima će se osnivati ljekarnički depo

80 18.07.2012 Pravilnik o uvjetima za određivanje područja na kojima će se osnivati ljekarnički depo

MINISTARSTVO ZDRAVLJA

1879

Na temelju članka 9. stavka 3. Zakona o ljekarništvu (»Narodne novine« br. 121/03, 35/08 i 117/08) ministar zdravlja po prethodno pribavljenom mišljenju Hrvatskog zavoda za zdravstveno osiguranje i Hrvatske ljekarničke komore donosi

PRAVILNIK

O UVJETIMA ZA ODREĐIVANJE PODRUČJA NA KOJEM ĆE SE OSNIVATI LJEKARNIČKI DEPO

Članak 1.

Ovim se Pravilnikom propisuju uvjeti za određivanje područja na kojem će se osnivati ljekarnički depo u kojem se obavlja ljekarnička djelatnost.

Članak 2.

Ljekarnički depo u kojem se obavlja ljekarnička djelatnost može se osnovati u općini ili gradu na ekonomski i demografski ugroženim područjima:

1) otocima na kojima nije osnovana ljekarna,

2) područjima posebne državne skrbi na kojima nije osnovana ljekarna a zračna udaljenost do najbliže ljekarne ili ljekarničkog depoa iznosi najmanje 10 kilometara,

3) brdsko-planinskim područjima na kojima nije osnovana ljekarna a zračna udaljenost do najbliže ljekarne ili ljekarničkog depoa iznosi najmanje 10 kilometara.

Članak 3.

Ako su za osnivanje ljekarničkog depoa na istom području podnesena dva ili više zahtjeva za osnivanje ljekarničkog depoa, zahtjevi se rješavaju redoslijedom zaprimanja.

Članak 4.

Ako su za isto područje iz članka 2. ovoga Pravilnika podneseni zahtjev za osnivanje ljekarničkog depoa i zahtjev za osnivanje ljekarne, uz ispunjenje svih propisanih uvjeta odobrit će se osnivanje ljekarne.

Članak 5.

Ljekarnički depo osnovan na području iz članka 2. ovoga Pravilnika, može se preseliti na drugu lokaciju ako su ispunjeni sljedeći uvjeti:

– da se druga lokacija nalazi na području iste općine ili grada iz članka 2. ovoga Pravilnika na kojem je bio osnovan i

– da zračna udaljenost od nove lokacije do najbliže ljekarne ili ljekarničkog depoa iznosi najmanje 10 kilometara.

Članak 6.

Ljekarnički depoi kojima je na temelju ranije važećih propisa do dana stupanja na snagu ovog Pravilnika odobreno obavljanje djelatnosti danom stupanja na snagu ovog Pravilnika nastavljaju obavljati tu djelatnost.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa:023-03/12-01/122

Urbroj: 534-10-1-1-1/4-12-2

Zagreb, 17. srpnja 2012.

Ministar
prof. dr. sc. Rajko Ostojić, dr. med., v. r.

Pravilnik, NN 80/2012-1879
## Izmjena Općih uvjeta ugovora o provođenju primarne zdravstvene zaštite iz obveznog zdravstvenog osiguranja

### NN 80/2012 (18.7.2012.), Izmjena Općih uvjeta ugovora o provođenju primarne zdravstvene zaštite iz obveznog zdravstvenog osiguranja

80 18.07.2012 Izmjena Općih uvjeta ugovora o provođenju primarne zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1880

Na osnovi odredbi članka 71. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12. i 57/12.), članka 295. Zakona o obveznim odnosima (»Narodne novine« broj 35/05. i 41/08.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 11. sjednici održanoj 20. lipnja 2012. godine donijelo je

IZMJENE

OPĆIH UVJETA UGOVORA O PROVOĐENJU PRIMARNE ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju primarne zdravstvene zaštite iz obveznog zdravstvenog osiguranja (»Narodne novine« broj 50/10., 71/10., 88/10., 1/11., 93/11., 137/11. i 38/12.) u članku 42. stavku 3. briše se tekst: »i 2.«

Članak 2.

Ova Izmjena Općih uvjeta objavljuju se u »Narodnim novinama«.

Klasa: 025-04/12-01/129

Urbroj: 338-01-01-12-1

Zagreb, 20. lipnja 2012.

Predsjednik
Upravnog vijeća Hrvatskog zavoda
za zdravstveno osiguranje
mr. sc. Marijan Cesarik, dr. med., v. r.

Izmjene i dopune, NN 80/2012-1880
## Odluka o imenovanju sutkinje Prekršajnog suda u Sisku

### NN 80/2012 (18.7.2012.), Odluka o imenovanju sutkinje Prekršajnog suda u Sisku

80 18.07.2012 Odluka o imenovanju sutkinje Prekršajnog suda u Sisku

DRŽAVNO SUDBENO VIJEĆE

1881

Na temelju članka 54. stavak 7. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marjan, mr. sc. Dražen Jakovina, prof. dr. sc. Boris Buklijaš, Tihana Cišper, Mijo Galiot, mr. sc. Josip Leko, dr. sc. Marina Mrčela, Marko Pribisalić i Marko Rašo u postupku imenovanja sudaca na 46. sjednici, održanoj 14. lipnja 2012. donijelo je

ODLUKU

O IMENOVANJU SUTKINJE

Za sutkinju Prekršajnog suda u Sisku imenuje se Anita Čalić, sudska savjetnica u Prekršajnom sudu u Sisku.

Imenovana kandidatkinja stupit će na dužnost 1. rujna 2012.

Broj: IS-15/11

Zagreb, 14. lipnja 2012.

Predsjednik
Ranko Marijan, v. r.

Odluka, NN 80/2012-1881
## Odluka o imenovanju sutkinje Prekršajnog suda u Kutini

### NN 80/2012 (18.7.2012.), Odluka o imenovanju sutkinje Prekršajnog suda u Kutini

DRŽAVNO SUDBENO VIJEĆE

1882

Na temelju članka 54. stavak 7. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marjan, mr. sc. Dražen Jakovina, prof. dr. sc. Boris Buklijaš, Tihana Cišper, Mijo Galiot, mr. sc. Josip Leko, dr. sc. Marina Mrčela, Marko Pribisalić i Marko Rašo u postupku imenovanja sudaca na 46. sjednici, održanoj 14. lipnja 2012. donijelo je

ODLUKU

O IMENOVANJU SUTKINJE

Za sutkinju Prekršajnog suda u Kutini imenuje se Danica Fuček, sudska savjetnica u Prekršajnom sudu u Kutini.

Imenovana kandidatkinja stupit će na dužnost 1. rujna 2012.

Broj : IS-16/11

Zagreb, 14. lipnja 2012.

Predsjednik

Ranko Marijan, v. r.

Odluka, NN 80/2012-1882
## Odluka o imenovanju sutkinje Prekršajnog suda u Gospiću

### NN 80/2012 (18.7.2012.), Odluka o imenovanju sutkinje Prekršajnog suda u Gospiću

DRŽAVNO SUDBENO VIJEĆE

1883

Na temelju članka 54. stavak 7. Zakona o Državnom sudbenom vijeću (»Narodne novine« broj 116/10, 57/11 i 130/11 – u daljnjem dijelu teksta ZDSV) Državno sudbeno vijeće u sastavu Ranko Marijan, prof. dr. sc. Boris Buklijaš, Tihana Cišper, Mijo Galiot, mr. sc. Dražen Jakovina, Josip Leko, dr. sc. Marina Mrčela, Marko Pribisalić te Marko Rašo u postupku imenovanja sudaca na 46. sjednici, održanoj 14. lipnja 2012. donijelo je

ODLUKU

O IMENOVANJU SUTKINJE

Za sutkinju Prekršajnog suda u Gospiću imenuje se Sandra Ćoraš, sudska savjetnica u Općinskom sudu u Šibeniku.

Imenovana kandidatkinja stupit će na dužnost 1. rujna 2012.

Broj: IS-17/11

Zagreb, 14. lipnja 2012.

Predsjednik

Ranko Marijan, v. r.

Odluka, NN 80/2012-1883